ΚΑΝΟΝΙΣΜΟΣ (ΕΚ) αριθ. 2289/97 ΤΗΣ ΕΠΙΤΡΟΠΗΣ της 18ης Νοεμβρίου 1997 για τροποποίηση του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως της αγοράς στον τομέα του λιναριού και της κάνναβης (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 5,

τον κανονισμό (ΕΟΚ) αριθ. 619/71 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 154/97 (4), και ιδίως τα άρθρα 3 και 6α,

Εκτιμώντας:

ότι ο κανονισμός (ΕΟΚ) αριθ. 1164/89 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 624/97 (6), προβλέπει ορισμένες λεπτομέρειες εφαρμογής όσον αφορά το καθεστώς της ενισχύσεως για το λινάρι και την κάνναβη 7

ότι από τις εμπορικές πρακτικές του τομέα είναι δυνατόν να υπάρξει σύναψη των συμβάσεων που αναφέρονται στο άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 619/71 μετά την προθεσμία της 30ής Νοεμβρίου που έχει καθορισθεί για την υποβολή των αιτήσεων ενισχύσεως για το λινάρι 7 ότι πρέπει συνεπώς να προβλεφθεί να είναι δυνατόν να προσκομισθεί μετά την υποβολή της αιτήσεως αντίγραφο της συμβάσεως και της υποχρέωσης μεταποίησης, αλλά το αργότερο την τελευταία μέρα της περιόδου 7

ότι ορισμένες επιχειρήσεις αγοράζουν συνήθως το λινάρι σε άχυρο για να το μεταποιήσουν για λογαριασμό τους από πρώτο μεταποιητή 7 ότι οι επιχειρήσεις αυτές αντιμετώπιζαν δυσκολίες για να προσαρμοστούν στις νέες διατάξεις που εισήχθησαν από τον κανονισμό (ΕΟΚ) αριθ. 619/71 και από τον κανονισμό (ΕΚ) αριθ. 154/97 7 ότι πρέπει, μεταβατικά, να θεωρηθούν ως πρώτοι μεταποιητές για το καθεστώς της ενισχύσεως για την περίοδο εμπορίας 1997/98 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως για το λινάρι και την κάνναβη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1164/89 τροποποιείται ως εξής:

1. Στο άρθρο 8 παράγραφος 3 προστίθεται το ακόλουθο δεύτερο εδάφιο:

«Στην περίπτωση που η σύμβαση που αναφέρεται στο πρώτο εδάφιο έχει συναφθεί μετά την ημερομηνία της 30ής Νοεμβρίου που αναφέρεται στην πρώτη παράγραφο, μπορεί να διαβιβαστεί στον οργανισμό πληρωμής αντίγραφο της σύμβασης και της υποχρέωσης μεταποίησης το αργότερο την τελευταία μέρα της περιόδου, και οπωσδήποτε πριν από την πληρωμή της ενίσχυσης.»

2. Στο άρθρο 17α προστίθεται η ακόλουθη παράγραφος 4:

«4. Στην περίπτωση κατά την οποία μια επιχείρηση εκτός από τον πρώτο μεταποιητή έχει συνάψει με τον παραγωγό σύμβαση σύμφωνα με την οποία αποκτά την κυριότητα του λιναριού σε άχυρο, θεωρείται ως πρώτος μεταποιητής υπό τον όρο ότι δεσμεύεται να το μεταποιήσει για λογαριασμό της.

Το άρθρο 5 παράγραφος 4 εφαρμόζεται στις επιχειρήσεις που αναφέρονται στο προηγούμενο εδάφιο.

Οι διατάξεις του άρθρου 5γ πρώτο εδάφιο εφαρμόζονται στην υποχρέωση μεταποίησης.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1997/98.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 146 της 4. 7. 1970, σ. 1.

(2) ΕΕ L 349 της 31. 12. 1994, σ. 105.

(3) ΕΕ L 72 της 26. 3. 1971, σ. 2.

(4) ΕΕ L 27 της 30. 1. 1997, σ. 1.

(5) ΕΕ L 121 της 29. 4. 1989, σ. 4.

(6) ΕΕ L 95 της 10. 4. 1997, σ. 8.